Diari Oficial de la Generalitat Valenciana


Sumari del DOGV 5160, del 22-12-2005 (2005/14570)

DECRET 200/2005, de 16 de desembre, del Consell de la Generalitat, pel qual es crea un Institut d'Educació Secundària a Petrer.
-------------------------------------------------------------------------------------------------------------------------------

### Dades del document

Número de DOGV
:   5160

Data del DOGV
:   22-12-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14407


Data del document
:   16-12-2005

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Petrer
    * ensenyament secundari
    * centre d'ensenyament
    * ensenyament públic

DECRET 200/2005, de 16 de desembre, del Consell de la Generalitat, pel qual es crea un Institut d'Educació Secundària a Petrer. [2005/X14034]
  
El mapa escolar de la Comunitat Valenciana contempla la creació d'un Institut a Petrer per a impartir-hi les ensenyances d'Educació Secundària. El centre, identificat en el mapa escolar com a 03N00020, atendrà la demanda de les ensenyances indicades en el districte escolar Al-26.
  
Atenent estes previsions, l'Ajuntament de Petrer, per acords adoptats en sessions plenàries de 28 de maig de 1998, 6 de setembre de 2002 i 27 de març de 2003, va cedir a la Generalitat una parcel·la de 17.503 m2. en la partida de la Rambleta o Secanet per a la construcció del centre docent previst en el mapa escolar, i la cessió va ser acceptada per Resolució de 12 de desembre de 2003, del conseller d'Economia i Hisenda. Tot això en el marc de col·laboració establit en l'apartat tercer de la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
Per a albergar el citat centre docent, la societat mercantil Construccions i Infraestructures Educatives de la Generalitat Valenciana, SA (CIEGSA), ha gestionat la construcció d'un nou edifici escolar conforme a les exigències establides en el Reial Decret 1.537/2003, de 5 de desembre, pel qual s'establixen els requisits mínims dels centres que impartisquen ensenyances escolars de règim general, i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa, de titularitat de la Generalitat.
  
Per això, de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 1/1990, de 3 d'octubre, d'Ordenació General del Sistema Educatiu, la Llei Orgànica 10/2002, de 23 de desembre, de Qualitat de l'Educació, i l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell de la Generalitat, a proposta del conseller de Cultura, Educació i Esport i amb la deliberació prèvia del Consell de la Generalitat, en la reunió del dia 16 de desembre de 2005,
  
DECRETE
  
Article únic
  
Es crea el següent centre docent:
  
Província: Alacant.
  
Localitat: Petrer.
  
Denominació: Institut d'Educació Secundària núm. 3.
  
Codi: 75274623.
  
Titular : Generalitat.
  
Adreça: C/ Felip V, núm. 4.
  
Composició: 24 unitats d'Educació Secundària Obligatòria, 8 de Batxillerat i 4 cicles formatius de Formació Professional Específica.
  
Capacitat: 750 places escolars d'Educació Secundària Obligatòria, 280 de Batxillerat i 240 de cicles formatius de Formació Professional Específica.
  
DISPOSICIÓ ADDICIONAL
  
El que establix este decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és el cas, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2005/2006, excepte pel que fa al nomenament de l'equip directiu, supòsit en què s'estenen a l'1 de juliol de 2005.
  
València, 16 de desembre de 2005
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ALEJANDRO FONT DE MORA TURÓN